Οδός Ηρώδου Αττικού
Η σύγχρονη Οδός Ηρώδου Αττικού βρίσκεται στο κεντρικότερο σημείο της Αθήνας και έχει πάρει το όνομά της από τον αρχαίο ρήτορα και ευεργέτη της Αθήνας Ηρώδη τον Αττικό. Η οδός οδηγεί στο Παναθηναϊκό Στάδιο στην ανατολική κλιτύ του οποίου, στην περιοχή του σημερινού Παγκρατίου, ήταν τοποθετημένο το Μαυσωλείο του. Όταν έγινε η διάνοιξή της ήταν το απώτερο σημείο της τότε Αθήνας, μετά το οποίο ακολουθούσαν κήποι, περιβόλια και το ρέμα του ποταμού Ιλισού. Η οδός ξεκινά (βόρεια) από τη λεωφόρο Βασιλίσσης Σοφίας και καταλήγει (νότια) στη λεωφόρο Βασιλέως Κωνσταντίνου, έναντι του Παναθηναϊκού Σταδίου. Είναι μονής κατεύθυνσης, το συνολικό της μήκος είναι περίπου 630 μέτρα και αποτελείται από τέσσερα οικοδομικά τετράγωνα.

Αποτελεί το ανατολικό όριο του Εθνικού Κήπου. Επί της ανατολικής πλευράς βρίσκεται το Προεδρικό Μέγαρο και το Μέγαρο Μαξίμου, όπου είναι το επίσημο γραφείο του Πρωθυπουργού της Ελλάδας από το 1982. Στη συμβολή της με τη λεωφόρο Βασιλίσσης Σοφίας βρισκόταν έως το 1961 η Αμερικανική Πρεσβεία, σε τετραώροφο νεοκλασικό κτίριο, στη θέση του οποίου έχει ανεγερθεί σήμερα πολυώροφη πολυκατοικία.

Η οδός Ηρώδου Αττικού είναι ο δρόμος με τις υψηλότερες εμπορικές τιμές κατοικιών στην Ελλάδα. Οι κατοικίες είναι μόνο υπερπολυτελή διαμερίσματα και στο δρόμο δεν υπάρχουν καθόλου καταστήματα. Ο δρόμος συνδέει τις συνοικίες του Κολωνακίου, ένα από τα σημαντικότερα εμπορικά κέντρα της Αθήνας, και του Παγκρατίου, μιας από τις πιο ιστορικές συνοικίες του κέντρου των Αθηνών.
Q1524
Αθήνας
LOC
Q311879
Ηρώδη τον Αττικό
PER
Q208811
Παναθηναϊκό Στάδιο
LOC
Q2336775
Παγκρατίου
LOC
Q162875
Μαυσωλείο
Concept
Q1658567
Ιλισού
LOC
Q2584356
λεωφόρο Βασιλίσσης Σοφίας
LOC
Q7916667
λεωφόρο Βασιλέως Κωνσταντίνου
LOC
Q208811
Παναθηναϊκού Σταδίου
LOC
Q646284
Εθνικού Κήπου
LOC
Q2629065
Προεδρικό Μέγαρο
LOC
Q1141322
Μέγαρο Μαξίμου
LOC
Q5369951
Αμερικανική Πρεσβεία
ORG
Q54111
νεοκλασικό
Concept
Q1779602
Κολωνακίου
LOC
Q2336775
Παγκρατίου
LOC
Q13635946
Οδός Ηρώδου Αττικού
LOC
named after
shares border with